ΘΕΜΑ αρ. 9

Η ΑΡΧΗ ΤΟΥ ΤΕΛΟΥΣ ΤΟΥ ΔΕΥΤΕΡΟΥ ΒΟΥΛΓΑΡΙΚΟΥ ΚΡΑΤΟΥΣ

Η τελευταία βουλγαρική δυναστεία του Δευτέρου Βουλγαρικού Κράτους είναι αυτή των Σισμάν. Η περίοδος της διακυβέρνησής τους είναι δραματική, διότι οι Τούρκοι ήδη έχουν έλθει στην Ευρώπη. ενώ στη χώρα οι τοπικοί ηγεμόνες προσπαθούν να αποσπαστούν από τη κεντρική εξουσία και να ιδρύσουν δικές τους ηγεμονίες.

Ένας από τους πιο γνωστούς κυριάρχους της δυναστείας των Σισμάν είναι ο τσάρος Ιβάν Αλεξάνδερ. Η διακυβέρνηση του **τσάρου Ιβάν Αλεξάνδερ** διήρκεσε **40 έτη – από το 1331 έως το 1371.** Κατά αυτήν την περίοδο το Κράτος απέκτησε πολλά, αλλά και αρκετά εδάφη αποσπάστηκαν από αυτό εξαιτίας της κακής χρήσης της πολεμικής δύναμης, ή εξαιτίας κακής διπλωματίας. Ο ίδιος ο Ιβάν Αλεξάνδερ θεωρείται ένας από τους **πιο επιτυχημένους κυριάρχους της Βουλγαρίας**. Γεννήθηκε το 1301. Ανέβηκε στο θρόνο μετά από ένα αυλικό πραξικόπημα με το οποίο καθαίρεσε τον Ιβάν Στέφαν, το υιό του Μιχαήλ Γ΄ Σισμάν, ο οποίος βασίλευσε επί επτά-οκτώ μήνες.

Η αρχή της διακυβέρνησής του είναι επιτυχημένη και **το Βουλγαρικό Κράτος έζησε μια ακμή.** Ο τσάρος δεν είχε μεγάλες νίκες στο πεδίο της μάχης, αλλά ο Ιβάν Αλεξάνδερ είχε και κάποιες επιτυχημένες πολεμικές επιχειρήσεις.

Αργότερα, **μετά το 1368,** εξαιτίας της αποδυναμωμένης στρατιωτικής του δύναμης, ο τσάρος δεν κατάφερε να υλοποιήσει μερικά από τα πολεμικά του σχέδια. Το Κράτος ζούσε μια πολύπλοκη περίοδο, κατά την οποία όχι μόνο οι πόλεμοι, αλλά και οι επιδημίες πανούκλας πλήττουν την Ευρώπη.

Ο ίδιος ο τσάρος σε αρκετό βαθμό αποδυνάμωσε τη κεντρική εξουσία, αφού επέτρεψε την απόσπαση ξεχωριστών δυναστικών φατριών. Αυτή είναι μια από τις πιο αναφερόμενες ιστορίες της βουλγαρικής ιστορίας. Ο τσάρος Ιβάν Αλεξάνδερ συνήψε δεύτερο γάμο με την όμορφη Εβραία τη Σάρα η οποία ασπάστηκε το Χριστιανισμό και ο υιός της έλαβε το δικαίωμα να μετάσχει στην διακυβέρνηση, παρά το ότι υπήρχε ήδη διάδοχος του θρόνου.

Όταν **ο Ιβάν Αλεξάνδερ απεβίωσε στις 17 Φεβρουαρίου 1371**,η εξουσία στο Κράτος στην πράξη διαιρέθηκε ανάμεσα στους **δύο υιούς του – τον Ιβάν Σθσμάν και τον Ιβάν Σρατσιμίρ**, και με αυτόν τον τρόπο το Δεύτερο Βουλγαρικό Κράτος διαιρέθηκε σε δύο αυτόνομα βασίλεια.